b'\n_START_ARTICLE_\nBobby Aitken\n_START_SECTION_\n\xc5\xbdivotopis\n_START_PARAGRAPH_\nBrat je Laurela Aitkena. Snimao je ranih 1960-ih za producenta Kinga Edwardsa. Imao je uspje\xc5\xa1nice u eri ska iz 1960-ih, singlovima kao "Never Never" (1962., Blue Beat), "Baby Baby" (1962., Island Records), "Don\'t Leave Me", "I\'ve Told You" i "It Takes a Friend" (svi 1963.), "Jericho" i "Rolling Stone" (1964.), "Rain Came Tumbling Down" (1965.), "Thunderball" i "Shame & Scandal" (1966.) te "What a Fool" (1967.). Tako\xc4\x91er je vodio sastav The Carib Beats, koji je snimao za J.J. Johnsona, Bunnyja Leeja, Joea Gibbsa, Ewana McDermotta i Clancyja Ecclesa. The Carib Beats raspali su se sredinom 1960-ih, jer se Aitken vi\xc5\xa1e posvetio svojoj Crkvi. Aitken se tako\xc4\x91er uklju\xc4\x8dio u glazbeno stipendiranje mla\xc4\x91ih \xc4\x8dlanova kongregacije njegove Crkve, uklju\xc4\x8duju\xc4\x87i Carltona "Santu" Davisa, koji je postao jednim od prominentnih jamaj\xc4\x8danskih bubnjara 1970-ih.  Otac je pjeva\xc4\x8dice u usponu Debbi Verbz. _NEWLINE_Bio je jednim od vrhunskih sesijskih glazbenika u eri rocksteadyja. Njegove produkcije iz tog doba sabrane su na albumu Bobby Aitken Presents Rock Steady Original & Red Hot, u izdanju Next Step Records-a. Glazbeni uradci Bobbyja Aitkena bili su pokradeni, reproducirani i ilegalno prodavani otkad je postao kr\xc5\xa1\xc4\x87aninom 1975. godine. Ostale cjenjenije pjesme koje je napisao su uspje\xc5\xa1nica "Jesus Name So Sweet" 1977. Skladbu je popularnom u\xc4\x8dinio Donnie McKlurkin, a pod copyrightom je Bobbyja Aitkensa.'